ທ່ານກາໄຊປະກາດວ່າ ຈະລຶບລ້າງ ການສໍ້ຣາດບັງຫລວງ ໃນ ອັຟການິສຖານ
ຂ່າວສຳຄັນອື່ນໆ: ລາຍງານຂ່າວແຈ້ງວ່າ ເກົາຫລີເໜືອ ໄດ້ເສັດສິ້ນ ໃນການນຳເອົາ ທ່ອນເຊື້ອໄຟທີ່ໃຊ້ແລ້ວ ໄປກັ່ນຄືນໃໝ່; ເຈົ້າໜ້າທີ່ອະວຸໂສ ຂອງສະຫະຣັດ
ປະທານາທິບໍດີ ທີ່ໄດ້ຮັບ ເລືອກໃໝ່ ຂອງອັຟການິສຖານທ່ານ HAMID KARZAIໄດ້ປະກາດວ່າ ຣັຖບານຂອງທ່ານ ຈະດຳເນີນງານ ຮ່ວມກັບປະຊາຊົນ ທຸກໆຄົນ ພາຍໃນປະເທດ ຂະນະທີ່ທຳການກຳຈັດການ ສໍ້ຣາດບັງຫຼວງ ທີ່ມີຢູ່ຢ່າງແຜ່ກວ້າງນັ້ນ ທ່ານKARZAI ກ່າວໃນຄຳປາສັຍ ສລອງໄຊຊະນະ ຂອງທ່ານ ທີ່ນະຄອນກາບູລ ໃນວັນອັງຄານມື້ ນີ້ວ່າ ຣັຖບານຊຸດໃໝ່ ຂອງທ່ານຈະເປັນແວ່ນ ແຍງ ຂອງອັຟການິສຖານທີ່ຈະສະທ້ອນເຖິງ ປະຊາຄົມ ຊາວອັຟການິສຖານທັງມວນ ທ່ານ ໃຫ້ຄຳໝັ້ນສັນຍາທີ່ຈະກຳຈັດ ໃນອັນທີ່ທ່ານ ເອີ້ນວ່າ ຮອຍເປິະເປື້ອນ ຂອງການສໍ້ຣາດບັງ ຫລວງຈາກຣັຖບານ ອັຟການິສຖານ ທ່ານ KARZAI ກ່າວຕື່ມວ່າ ຜູ້ທີ່ໄດ້ຮັບ ໄຊຊະນະຢ່າງແທ້ຈິງ ໃນການເລືອກຕັ້ງ ປະທານາທິບໍດີ ອັຟການິສຖານ ບໍ່ແມ່ນເປັນພຽງແຕ່ຜູ້ນຶ່ງ ຜູ້ດຽວທໍ່ນັ້ນ ແຕ່ຫາກແມ່ນ ຊາວອັຟການິສຖານ ທັງມວນ ທີ່ເຂົ້າຮ່ວມໃນຂັ້ນຕອນການ ເລືອກຕັ້ງ ເກົາຫລີເໜືອ ກ່າວວ່າ ຕົນໄດ້ເສັດສິ້ນໃນການນຳເອົາທ່ອນ ເຊື້ອໄຟ ທີ່ໃຊ້ແລ້ວໄປກັ່ນຄືນໃໝ່ ຊຶ່ງຈະອຳ ນວຍ ໃຫ້ ເກົາຫຼີເໜືອ ສາມາດຜລິດເຊື້ອໄຟ ສຳລັບນຳໄປເຮັດອາວຸດນິວເຄລັຽ ໄດ້ຫລາຍ ຂຶ້ນ ອົງການຂ່າວສູນກາງ ຂອງທາງການ ເກົາຫລີເໜືອກ່າວວ່າ ເກົາຫລີເໜືອ ໄດ້ສຳເລັດ ການກັ່ນທ່ອນເຊື້ອໄຟ ທີ່ໃຊ້ແລ້ວ 8 ພັນທ່ອນທີ່ພວກນັກຊ່ຽວຊານເວົ້າວ່າ ອາດຈະເຮັດໃຫ້ ຄອມມູນິສ ເກົາຫລີເໜືອມີທາດປລູໂຕນຽມ ພຽງພໍ ສຳລັບສ້າງ ອາວຸດນິວເຄລັຽ ໄດ້ຕື່ມອີກ ຢ່າງນ້ອຍນື່ງລູກ ການປະກາດ ທີ່ວ່ານີ້ມີຂຶ້ນພຽງນຶ່ງມື້ ຫລັງຈາກກະຊວງການຕ່າງປະເທດເກົາຫລີເໜືອ ໄດ້ກົດດັນໃຫ້ ສະຫະຣັດ ເປີດການເຈຣະຈາ ໂດຍກົງ ເກົາຫລີເໜືອເຕືອນວ່າ ຖ້າຫາກສະຫະຣັດ ຍັງບໍ່ພ້ອມ ທີ່ຈະເຂົ້າຮ່ວມ ການເຈຣະຈາເທື່ອ ຕົນກໍຈະດຳເນີນການ ຕາມວິທີທາງ ຂອງຕົນ ພຽງຢາງ ໄດ້ຖອນໂຕອອກ ຈາກການ ເຈຣະຈາ 6 ຝ່າຍກ່ຽວກັບການຍຸຕິໂຄງ ການສ້າງອາວຸດນິວເຄລັຽຂອງຕົນ ໃນເດືອນເມສາ ຕົ້ນປີນີ້ຫລັງຈາກ ອົງການສະຫະປະຊາຊາດ ໄດ້ຕຳໜິຕິຕຽນ ເກົາຫລີເໜືອ ທີ່ໄດ້ຍິງທົດລອງລູກສອນໄຟ ໄລຍະໄກ ໃນເດືອນພຶສະພາ ຕໍ່ມາ ເກົາຫລີເໜືອ ກໍໄດ້ທົດລອງອາວຸດນິວເຄລັຽ ເປັນຄັ້ງທີ 2 ເຈົ້າໜ້າທີ່ ອະວຸໂສຂອງສະຫະຣັດ 2 ທ່ານ ໄດ້ເລີ້ມການເຈຣະຈາ ຫາຣື ກັບພວກຜູ້ນຳ ຣັຖບານທະຫານໃນມຽນ ມາ ຊຶ່ງເປັນການຕິດຕໍ່ໃນຣະດັບສູງສຸດ ລະວ່າງ ປະເທດທັງສອງ ໃນຮອບນື່ງທົສວັດກວ່າໆ ເຈົ້າໜ້າທີ່ ສະຖານທູດ ອະເມຣິກັນ ໃນມຽນມາ ກ່າວວ່າຣັຖມຸນຕຣີຊ່ອຍວ່າການ ກະຊວງການ ຕ່າງປະເທດ ສະຫະຣັດ ທ່ານ KURT CAMP BELLຫົວໜ້າ ນັກການທູດ ສະຫະຣັດ ສຳລັບ ເຂດເອເຊັຽຕາເວັນອອກ ແລະຜູ້ຮອງຂອງ ທ່ານຄືທ່ານ SCOT MARCEIL ໄດ້ພົບປະ ໃນວັນ ອັງຄານມື້ນີ້ ກັບນາຍົກຣັຖມຸນຕຣີ THEINSEIN ທີ່ນະຄອນຫຼວງ NAYPYITAW ຂອງ ມຽນມາ ນອກຈາກການພົບປະ ກັບພວກຜູ້ນຳທະຫານຂອງມຽນມາແລ້ວ ໃນການຢ້ຽມຢາມ ດັ່ງກ່າວນີ້ ເປັນທີ່ຄາດກັນວ່າ ນັກການທູດຂອງສະຫະຣັດ ຍັງຈະໄດ້ພົບປະ ກັບພວກຜູ້ນຳ ພັກຝ່າຍຄ້ານ ຮວມທັງທ່ານນາງອອງຊານຊູຈີ ຜູ້ປະຊາທິປະໄຕທີ່ຖືກຄຸມຂັງຢູ່ ໃນເວລານີ້ ທ່ານCAMPBELL ແມ່ນເຈົ້າໜ້າທີ່ ຣະດັບສູງສຸດ ຂອງສະຫະຣັດ ທີ່ໄດ້ໄປຢ້ຽມຢາມມຽນ ມານັບແຕ່ ເອກອັຄຣັຖທູດ ສະຫະຣັດ ປະຈຳອົງການ ສະຫະປະຊາຊາດ ທ່ານນາງ MADELINEALBRIGHTໄດ້ໄປຢ້ຽມ ປະເທດດັ່ງກ່າວ ໃນເດືອນກັນຍາ ປີ 1995 ຕຳຣວດ ທີ່ແຂວງຊິນ ຈຽງ ໃນພາກຕາເວັນຕົກ ຂອງຈີນ ໄດ້ເລີ້ມທຳການຕາມລ່າຄັ້ງໃໝ່ ຫາພວກທີ່ເຈົ້າໜ້າທີ່ຕ້ອງ ການໂຕ ທີ່ໄດ້ພົວພັນນຳການກໍ່ຄວາມຮຸນແຮງ ລະຫວ່າງ ຊົນຊາດຊົນເຜົ່າ ໃນເດືອນກໍຣະກົດ ຜ່ານມາ ຜແນກຮັກສາຄວາມປອດພັຍ ຂອງ ແຂວງຊິນຈຽງ ກ່າວໃນຖແລງຂ່າວ ທີ່ສົ່ງອອກ ທາງໂທຣະສານໃນວັນອັງຄານ ມື້ນີ້ວ່າ ການ ປາບປາມ ຢ່າງໜັກ ຈະດຳເນີນໄປ ຈົນຮອດ ທ້າຍປີນີ້ແລະຈະກວມເອົາ ທຸກໆເຂດ ໂດຍຈະໃຫ້ຕຳຣວດ ເຝົ້າຣະວັງ ໃນລະດັບສູງ ກ່ຽວກັບການວາງແຜນຂອງ ພວກກໍ່ການຮ້າຍ ນອກນັ້ນ ຖແລງຂ່າວ ຍັງສັ່ງໃຫ້ ກຳລັງຮັກສາຄວາມສະງົບ ສືບຕໍ່ຊອກຄົ້ນຫາ ພວກທີ່ຕ້ອງສົງສັຍ ໃນການກໍ່ ຈະລາຈົນ ຄວາມຮຸນແຮງໄດ້ຣະເບີດຂຶ້ນ ທີ່ອຸຣຸມຈີ ເມືອງຫລວງ ຂອງເຂດຊິນຈຽງ ໃນວັນທີ 5 ກໍຣະກົດຫລັງຈາກ ພວກຊາວເຜົ່າວີເກີ້ ໄດ້ຈັດການ ໂຮມຊຸມນຸມປະທ້ວງ ແບບສັນຕິທີ່ແຂວງຊິນຈຽງ ກ່ຽວກັບ ການເສັຽຊີວິດ ຂອງພວກຄົນງານ ໂຮງງານເຜົ່າວີເກີ້ 2 ຄົນໃນການທະເລາະວິວາດ ກັບຊາວຈີນຮັນ ທີ່ແຂວງກວາງຕຸ້ງ ໃນພາກໃຕ້ຂອງຈີນ ຣັຖມຸນຕຣີ ການຕ່າງ ປະເທດສະຫະຣັດ ທ່ານນາງ HILLARY CLINTON ກ່າວວ່າ ຈະບໍ່ມີການ ປ່ຽນແປງ ໃດໆກ່ຽວກັບຂໍ້ສເນີ ຂອງນາໆຊາດ ຕໍ່ອີຣ່ານ ທີ່ຈະໃຫ້ອີຣ່ານ ສົ່ງທາດຢູເຣນຽມເກຣດຕ່ຳຂອງຕົນ ໄປກັ່ນໃໝ່ ຢູ່ໃນຕ່າງປະເທດ ທ່ານນາງ CLINTON ກ່າວຕໍ່ພວກນັກຂ່າວ ທີ່ເມືອງ MARRAKECH ປະເທດ MORROCO ໃນມື້ວານນີ້ວ່າອີຣ່ານມີທາງເລືອກ ທີ່ເປັນຈຸດ ຫົວລ້ຽວຫົວຕໍ່ ທີ່ຈະຕ້ອງໄດ້ເຮັດຖ້າອີຣ່ານ ຫາກບໍ່ຢາກປະເຊີນ ກັບການໂດດດ່ຽວຂອງ ໂລກ ຊຶ່ງຈະມີຂຶ້ນລຸນຫລັງທີ່ອີຣ່ານ ປະຕິເສດ ຕໍ່ຂໍ້ຕົກລົງ ເຊື້ອໄຟນິວເຄລັຽ ທີ່ວ່ານັ້ນທີ່ໄດ້ຮັບ ການສນັບສນຸນ ຈາກອົງການ ສະຫະປະຊາຊາດ ບໍ່ເທົ່າໃດ ຊົ່ວໂມງກ່ອນໜ້ານີ້ ອີຣ່ານກ່າວວ່າ ຕົນຕ້ອງການ ຢາກເປີດການ ເຈຣະຈາເພີ້ມຕື່ມກ່ຽວກັບແຜນການດັ່ງກ່າວ ທັງໆທີ່ມະຫາ ອຳນາດຂອງໂລກ ໄດ້ທວງໃຫ້ອີຣ່ານ ຕອບໂດຍໄວກ່ຽວກັບຂໍ້ສເນີ ທີ່ວ່ານັ້ນ ຜູ້ຕາງໜ້າຂອງອີຣ່ານ ປະຈຳອົງການ ພະລັງງານປະຣະມະນູສາກົນ ທ່ານ ALI ASGHAR SOLTANIEH ກ່າວວ່າ ປະເທດຂອງທ່ານຕ້ອງການຢາກໃຫ້ ເປີດການເຈຣະຈາ ອີກຮອບນຶ່ງ ກ່ຽວກັບເຣື່ອງນີ້ ທີ່ນະຄອນວຽນນາບ່ອນທີ່ໄດ້ມີ ການຮ່າງຂໍ້ສເນີນີ້ ຂຶ້ນມາເມື່ອ 2 ອາທິດກ່ອນ ນາຍົກຣັຖມຸນຕຣີເຢັຽຣະມັນ ທ່ານນາງ ANGELA MERKEL ທີ່ກຳລັງຢ້ຽມຢາມ ນະຄອນຫລວງ ວໍຊິງຕັນເພື່ອສເລີມສລອງ ໂອກາດ ຄົບຮອບ 20 ປີ ຂອງການພັງລົງ ຂອງກຳແພງເບີລິນຈະກ່າວຄຳ ປາສັຍຕໍ່ກອງປະຊຸມ ຄົບຄະນະຂອງຣັຖ ສະພາ ສະຫະຣັດໃນວັນອັງຄານມື້ນີ້ ທ່ານ ນາງຈະເປັນຜູ້ນຳ ຄົນທຳອິດ ຂອງເຢັຽຣະມັນ ທີ່ໄດ້ກ່າວຄຳປາສັຍ ຢູ່ທີ່ສະພາຕ່ຳຫລືສະພາ ສູງ ຂອງສະຫະຣັດ ນັບແຕ່ທ່ານ KONRAD ADENAUERໄດ້ກ່າວຄຳປາສັຍ ໃນປີ 1957 ທ່ານນາງ MERKEL ເວົ້າວ່າ ການທີ່ໄດ້ ມີໂອກາດກ່າວຕໍ່ບັນດາ ສະມາຊິກ ຣັຖສະພາ ຂອງສະຫະຣັດນີ້ ແມ່ນນັບເປັນກຽດ ຢ່າງສູງແລະໂອກາດ ທີ່ຈະໄດ້ ຂອບອົກຂອບໃຈ ຕໍ່ສະຫະຣັດ ທີ່ໃຫ້ການສນັບສນຸນແກ່ການທ້ອນ ໂຮມປະເທດຂອງເຢັຽຣະມັນ ຫລັງຈາກ ກຳແພງເບີລິນ ໄດ້ພັງລົງ ໃນວັນທີ 9ພະຈິກ ປີ 1989 ນັ້ນ ນອກນັ້ນ ນາຍົກຣັຖມຸນຕຣີ ເຢັຽຣະມັນ ຍັງຈະໄດ້ພົບປະກັບປະທານາທິບໍດີ BARACK OBAMA ທີ່ທຳນຽບຂາວ ໃນວັນອັງຄານມື້ນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ